CELEX: 31993L0017
Language: ro
Date: 1993-03-30 00:00:00
Title: Directiva 93/17/CEE a Comisiei din 30 martie 1993 privind definirea claselor comunitare de materiale de înmulțire de bază pentru cartofi, precum și condițiile și denumirile aplicabile acestor clase

03/Volumul 12
            
            
               RO
            
            
               Jurnalul Ofícial al Uniunii Europene
            
            
               253
            
         31993L0017
   
               L 106/7
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 93/17/CEE A COMISIEI
   
   din 30 martie 1993
   privind definirea claselor comunitare de materiale de înmulțire de bază pentru cartofi, precum și condițiile și denumirile aplicabile acestor clase
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 66/403/CEE a Consiliului din 14 iunie 1966 privind comercializarea cartofilor de sămânță (1), astfel cum a fost modificată ultima dată prin Directiva 93/3/CEE a Comisiei (2), în special articolul 3 alineatul (3),
   întrucât, pentru a pune în aplicare, într-un spațiu fără frontiere interioare în care libera circulație a mărfurilor este asigurată în conformitate cu dispozițiile tratatului, prevederile Directivei 66/403/CEE în ceea ce privește comercializarea cartofilor de sămânță pe o parte sau pe întreg teritoriul unuia sau mai multor state membre care îndeplinesc măsuri mai stricte decât cele prevăzute la anexele I și II la directiva menționată anterior, ar trebui definite clasele comunitare de materiale de înmulțire de bază pentru cartofi, precum și condițiile și denumirile aplicabile acestor categorii;
   întrucât măsurile prevăzute de prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă definește clasele comunitare de materiale de înmulțire de bază pentru cartofi. Cartofii de sămânță care pot fi admiși în aceste clase sunt cei care, în cadrul certificării oficiale, pot fi considerați ca „materiale de înmulțire de bază pentru cartofi” în conformitate cu dispozițiile din articolul 2 alineatul (1) litera (a) din Directiva 66/403/CEE și care, în plus, îndeplinesc condițiile menționate la alineatul (2) din prezentul articol și în legătură cu care s-a stabilit în urma unei examinări oficiale că îndeplinesc aceste condiții.
   (2)   Condițiile menționate la alineatul (1) sunt următoarele:
   
               (a)
            
            
               condițiile fitosanitare în sensul următoarelor directive:
               
                           —
                        
                        
                           Directiva 69/464/CEE a Consiliului (3);
                        
                     
                           —
                        
                        
                           Directiva 69/465/CEE a Consiliului (4);
                        
                     
                           —
                        
                        
                           Directiva 77/93/CEE a Consiliului (5);
                        
                     
                           —
                        
                        
                           Directiva 80/665/CEE a Consiliului (6);
                        
                     
         
               (b)
            
            
               cartofii de sămânță provin dintr-un material care îndeplinește condițiile enumerate la anexa I la prezenta directivă și îndeplinesc condițiile complementare sau mai stricte enunțate în anexa II la prezenta directivă.
            
         Articolul 2
   (1)   Denumirea claselor comunitare de cartofi de sămânță este:
   
               (a)
            
            
               fie „clasa CEE 1” în cazul în care întrunesc condițiile enumerate la anexa I, altele decât cele de la punctul 3.3 litera (b) și la anexa II alineatul (1) sau
            
         
               (b)
            
            
               „clasa CEE 2” în cazul în care întrunesc condițiile menționate la anexa II, altele decât cele de la punctul 3.3 litera (a) și la anexa II alineatul (2) sau
            
         
               (c)
            
            
               „clasa CEE 3” în cazul în care întrunesc condițiile menționate la anexa I, altele decât cele de la punctul 3.3 litera (a) și în anexa II alineatul (3).
            
         Denumirea se indică pe eticheta oficială prevăzută la anexa III la Directiva 66/403/CEE la rubrica „clasă”.
   (2)   Statele membre informează Comisia despre măsura în care aplică clasele comunitare respective în certificarea producției proprii.
   Articolul 3
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la data de aplicare la care statele membre trebuie să se conformeze Directivei 91/683/CEE a Consiliului (7). Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt modificate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă se adresează statelor membre.
   
      Adoptată la Bruxelles, 30 martie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO  125, 11.7.1966, p. 2320/66.
   
      (2)  JO L 54, 5.3.1993, p. 21.
   
      (3)  JO L 323, 24.12.1969, p. 1.
   
      (4)  JO L 323, 24.12.1969, p. 3.
   
      (5)  JO L 26, 31.1.1977, p. 20.
   
      (6)  JO L 180, 14.7.1980, p. 30.
   
      (7)  JO L 376, 31.12.1991, p. 29.
   ANEXA I
   CONDIȚIILE PE CARE TREBUIE SĂ LE ÎNDEPLINEASCĂ MATERIALUL DIN CARE PROVIN MATERIALELE DE ÎNMULȚIRE DE BAZĂ PENTRU CARTOFI DIN CLASELE COMUNITARE
   Când se utilizează metodele de micropropagare, inclusiv tehnica meristemului,
   1.1.   tuberculul mamă este indemn de următoarele organisme dăunătoare:
   
               (a)
            
            
               
                  Erwinia carotovora var. atroseptica;
            
         
               (b)
            
            
               
                  Erwinia chrysanthemi;
            
         
               (c)
            
            
               virusul care provoacă răsucirea frunzelor de cartof;
            
         
               (d)
            
            
               virusul A al cartofului;
            
         
               (e)
            
            
               virusul M al cartofului;
            
         
               (f)
            
            
               virusul S al cartofului;
            
         
               (g)
            
            
               virusul X al cartofului;
            
         
               (h)
            
            
               virusul Y al cartofului.
            
         Respectarea cerințelor menționate anterior se stabilește printr-o inspecție oficială sau o inspecție efectuată sub control oficial în conformitate cu metodele adecvate;
   1.2.   materialul înmulțit in vitro provenit dintr-un tubercul mamă îndeplinește condițiile menționate la punctul 1.1 de mai sus. Cu toate acestea, cerințele inspecției oficiale obligatorii sau inspecției sub control oficial nu se aplică.
   Când se utilizează metoda selecției clonale, planta inițială și tuberculii care provin direct din ea:
   2.1.   sunt indemni de organismele dăunătoare enumerate la punctul 1.1 de mai sus. Respectarea condițiilor privind literele (c)-(h) se stabilește prin inspecția oficială sau inspecția efectuată sub control oficial în conformitate cu metodele adecvate;
   2.2.   au fost obținuți într-o cultură care îndeplinește cerințele menționate la punctul 3 de mai jos.
   Plantele:
   3.1.   se cresc pe o parcelă unde nu s-au mai cultivat cartofi de cel puțin trei ani;
   3.2.   se izolează de plantele de calitate inferioară la o distanță suficientă. Respectarea acestei cerințe se verifică printr-o inspecție oficială pe teren;
   3.3.   în ceea ce privește înnegrirea tulpinilor:
   
               (a)
            
            
               sunt indemne de înnegrirea tulpinilor, în cazul „clasei CEE 1” sau
            
         
               (b)
            
            
               nu conțin mai mult de 0,25 % plante atinse de înnegrirea tulpinilor, în cazul „clasei CEE 2” și „clasei CEE 3”.
            
         Respectarea acestei cerințe se verifică printr-o inspecție oficială pe teren;
   3.4.   nu conțin mai mult de 0,1 % plante care prezintă simptome de infecție cauzată de viruși. Respectarea acestei condiții se verifică printr-o inspecție oficială pe teren, completată în caz de îndoială prin teste de laborator efectuate pe frunze în conformitate cu metodele adecvate;
   3.5.   atunci când este prevăzută o inspecție oficială pe teren, face obiectul a cel puțin două inspecții oficiale pe teren;
   3.6.   se supun unui număr de înmulțiri cât mai scăzut cu putință, ținând seama de condițiile de producție.
   ANEXA II
   CONDIȚIILE COMPLEMENTARE SAU MAI STRICTE PE CARE TREBUIE SĂ LE ÎNDEPLINEASCĂ PLANTA ȘI LOTURILE DIN CLASELE COMUNITARE DE MATERIALE DE ÎNMULȚIRE DE BAZĂ PENTRU CARTOFI
   1.   „Clasa CEE 1”
   Planta:
   1.1.1   se crește pe o parcelă pe care nu au fost cultivați cartofi de cel puțin trei ani;
   1.1.2.   nu prezintă plante infectate cu înnegrirea tulpinilor. Respectarea acestei condiții se verifică printr-o inspecție oficială pe teren;
   1.1.3.   nu conține mai mult de 0,5 % plante care prezintă simptome de infecții cu viruși. Respectarea acestei condiții se verifică printr-o inspecție oficială pe teren, completată în caz de îndoială cu teste de laborator efectuate pe frunze în conformitate cu metodele adecvate;
   1.1.4.   atunci când e prevăzută o inspecție oficială pe teren, este obiectul a cel puțin două inspecții oficiale pe teren;
   1.1.5.   este supusă unui număr de înmulțire cât mai redus cu putință, ținând seama de condițiile de producție.
   Loturile:
   1.2.1.   nu trebuie să conțină mai mult de 1 % din greutate pământ și substanțe străine. Respectarea acestei condiții se verifică printr-o examinare oficială;
   1.2.2.   nu trebuie să conțină mai mult de 0,5 % din greutate tuberculi infectați de putregai, uscat sau umed. Respectarea acestei condiții se verifică printr-o examinare oficială.
   2.   „Clasa CEE 2”
   Sunt aplicabile condițiile menționate la punctul 1, cu excepția punctul 1.1.2. În ceea ce privește înnegrirea tulpinilor, procentul de plante atinse de acesta nu depășește 0,5 %.
   3.   „Clasa CEE 3”
   Sunt aplicabile condițiile menționate la punctul 1, cu excepția punctului 1.1.2 și 1.1.3.
   În ceea ce privește înnegrirea tulpinilor, procentul de plante infectate nu depășește 1 %.
   În ceea ce privește infecțiile cu viruși, procentul de plante care prezintă astfel de simptome nu depășește 1 %.